Üldkohtu (viies koda) 11. juuli 2019. aasta otsus – PlasticsEurope vs. ECHA

(kohtuasi T‑185/17)

REACH – Loetelu koostamine kandidaatainetest, mis lõpptulemusena kantakse määruse (EÜ) nr 1907/2006 XIV lisasse – Bisfenool A kui reproduktiivtoksilise aine lisamine sellesse loetellu – Määruse nr 1907/2006 artiklid 57 ja 59

1. Õigusaktide ühtlustamine – Kemikaalide registreerimine, hindamine ja autoriseerimine – REACH-määrus – Väga ohtlikud ained – Määratlemismenetlus – Kohaldamine ainetele, mida kasutatakse vaheainetena (Euroopa Parlamendi ja nõukogu määrus nr 1907/2006, artikli 2 lõike 8 punkt b, artiklid 57 ja 59) (vt punktid 44–46, 64 ja 75)

2. Õigusaktide ühtlustamine – Kemikaalide registreerimine, hindamine ja autoriseerimine – REACH-määrus – Kasutusalad või kasutuskategooriad, mis on vabastatud autoriseerimise nõudest – Kohapeal kasutatavate isoleeritud vaheainete ja transporditavate isoleeritud vaheainete väljajätmine – Mõju sellise vaheaine väga ohtlikuna määratlemisele – Puudumine (Euroopa Parlamendi ja nõukogu määrus nr 1907/2006, artikli 2 lõike 8 punkt b ja artikli 59 lõige 1) (vt punkt 47)

3. Õigusaktide ühtlustamine – Kemikaalide registreerimine, hindamine ja autoriseerimine – REACH-määrus – Väga ohtlikud ained – Määratlemismenetlus – Kohaldamine ainetele, mida kasutatakse vaheainetena – Teatavate ainete leebemad registreerimistingimused – Eriline õiguslik staatus – Välistamine (Euroopa Parlamendi ja nõukogu määrus nr 1907/2006, artikli 2 lõike 8 punkt b, artikli 17, lõige 3 ning artikli 18 lõige 4) (vt punktid 51 ja 54)

4. Õigusaktide ühtlustamine – Kemikaalide registreerimine, hindamine ja autoriseerimine – REACH-määrus – Väga ohtlikud ained – Määratlemismenetlus – Kandidaatainete loetelu – Sellise teabega seotud tingimused, mis tuleb esitada väga ohtlike ainete kohta – Ulatus (Euroopa Parlamendi ja nõukogu määrus nr 1907/2006, põhjendus 56 ning artikkel 33 ja artikli 59 lõige 1) (vt punktid 52, 56 ja 66)

5. Õigusaktide ühtlustamine – Kemikaalide registreerimine, hindamine ja autoriseerimine – REACH-määrus – Väga ohtlikud ained – Määratlemismenetlus – Kohaldamine ainetele, mida kasutatakse vaheainetena – Teatavate ainete leebemad registreerimistingimused – Teabe esitamisega seotud tingimused – Hõlmamine (Euroopa Parlamendi ja nõukogu määrus nr 1907/2006, artikli 17 lõige 3, artikli 18 lõige 4 ja artikkel 33) (vt punkt 53)

6. Õigusaktide ühtlustamine – Kemikaalide registreerimine, hindamine ja autoriseerimine – REACH-määrus – Väga ohtlikud ained – Määratlemismenetlus – Aine ohu taseme määratlemine – Muude andmete arvesse võtmine, kui need andmed, mis puudutavad asjaomaste ainete olemuslikest omadustest tulenevaid ohtusid – Lubatavus (Euroopa Parlamendi ja nõukogu määrus nr 1907/2006, artikli 57 punkt f) (vt punktid 76, 78 ja 79)

Ese

ELTL artikli 263 alusel esitatud nõue tühistada ECHA 4. jaanuari 2017. aasta otsus (ED/01/2017), millega lisati bisfenool A loetellu kandidaatainetest, mis lõpptulemusena kantakse Euroopa Parlamendi ja nõukogu 18. detsembri 2018. aasta määruse (EÜ) nr 1907/2006, mis käsitleb kemikaalide registreerimist, hindamist, autoriseerimist ja piiramist (REACH) ja millega asutatakse Euroopa Kemikaalide Agentuur ning muudetakse direktiivi 1999/45/EÜ ja tunnistatakse kehtetuks nõukogu määrus (EMÜ) nr 793/93, komisjoni määrus (EÜ) nr 1488/94 ning samuti nõukogu direktiiv 76/769/EMÜ ja komisjoni direktiivid 91/155/EMÜ, 93/67/EMÜ, 93/105/EÜ ja 2000/21/EÜ (ELT 2006, L 396, lk. 1, parandus ELT 2007, L 136, lk 3), XIV lisasse, nagu ette nähtud selle määruse artikli 59 lõikes 1, kuna see aine on määratletud reproduktiivtoksilise ainena määruse nr 1907/2006 artikli 57 punkti c tähenduses.

Resolutsioon

1. Jätta hagi rahuldamata.

2. Jätta PlasticsEurope’i kohtukulud tema enda kanda ning mõista temalt lisaks välja Euroopa Kemikaaliameti (ECHA) ja ClientEarthi kohtukulud.